
ประกาศโรงพยาบาลศรีณรงค์
ว่าด้วย  มาตรการการป้องกันการรับสินบน โรงพยาบาลศรีณรงค์ จังหวัดสุรินทร์ พ.ศ. ๒๕๖๓
...................................................
		มาตรการนี้เกี่ยวกับการปฏิบัติงานเพื่อป้องกันการรับสินบน จัดทำขึ้นโดยมีวัตถุประสงค์เพื่อ
1. เป็นเครื่องมือกำกับความประพฤติของข้าราชการ ลูกจ้างประจำ พนักงานราชการ ลูกจ้างทุกระดับ สังกัดโรงพยาบาลศรีณรงค์ จังหวัดสุรินทร์
2. ที่สร้างความโปร่งใส มีมาตรฐานในการปฏิบัติงานที่ชัดเจนและ เป็นสากล
3. ยึดถือเป็นหลักการและแนวทางปฏิบัติอย่างสม่ำเสมอ ของข้าราชการ ลูกจ้างประจำ พนักงานราชการ ลูกจ้างทุกระดับ สังกัดโรงพยาบาลศรีณรงค์และเป็นเครื่องมือการตรวจสอบการทำงาน      ด้านต่าง ๆ ทั้งในระดับองค์กรและระดับบุคคล เพื่อให้การดำเนินงานเป็นไปตามหลักคุณธรรมจริยธรรม    อย่างมีประสิทธิภาพและประสิทธิผล
4. ทำให้เกิดรูปแบบการปฏิบัติอันเป็นที่ยอมรับ เพื่อความน่าเชื่อถือ เกิดความมั่นใจ           แก่ผู้รับบริการและประชาชนทั่วไป ตลอดจนผู้มีส่วนได้เสีย ว่าจะได้รับความเป็นธรรมในการให้บริการทุกระดับ
5. ให้เกิดพันธะผูกพันระหว่างหน่วยงานและข้าราชการ ลูกจ้างประจำ พนักงานราชการ ลูกจ้างทุกระดับ สังกัดโรงพยาบาลศรีณรงค์   ให้ใช้อำนาจในขอบเขต สร้างระบบความรับผิดชอบต่อตนเอง          ต่อผู้บังคับบัญชาหรือผู้ใต้บังคับบัญชา ต่อหน่วยงาน ต่อประชาชน และสังคม ตามลำดับ  
6. ป้องกันการแสวงหาประโยชน์โดยมิชอบ และความขัดแย้งทางผลประโยชน์ที่อาจเกิดขึ้น รวมทั้งเสริมสร้างความโปร่งใสในการปฏิบัติงานทั้งนี้ รวมถึงเพื่อใช้เป็นค่านิยมร่วมสำหรับหน่วยงานและข้าราชการทุกคน พึงยึดถือเป็นแนวทางปฏิบัติควบคู่ไปกับระเบียบและกฎข้อบังคับอื่น ๆ อย่างทั่วถึงและมีประสิทธิภาพ ดังนี้          










หมวดที่ ๑
บททั่วไป
ข้อ ๑ ประกาศโรงพยาบาลศรีณรงค์ นี้ เรียกว่า “ ประกาศโรงพยาบาลศรีณรงค์ ว่าด้วยมาตรการการป้องกันการรับสินบน โรงพยาบาลศรีณรงค์ พ.ศ. ๒๕๖๓”
ข้อ ๒ ประกาศโรงพยาบาลศรีณรงค์ ว่าด้วยมาตรการการป้องกันการรับสินบน โรงพยาบาลศรีณรงค์ จังหวัดสุรินทร์ พ.ศ. ๒๕๖๓ นี้
สินบน ( Bride ) หมายถึง ทรัพย์สินหรือประโยชน์อื่นใดอันอาจคำนวณเป็นเงินได้ที่ให้แก่บุคคลเพื่อจูงใจให้ผู้นั้นกระทำการหรือไม่กระทำการอย่างใดในตำแหน่ง ไม่ว่าการนั้นชอบหรือมิชอบด้วยหน้าที่ กล่าวคือ ทรัพย์สินหรือประโยชน์อื่นใดในที่นี้
· ทรัพย์สิน หมายถึงทรัพย์และวัตถุไม่มีรูปร่างซึ่งอาจมีราคาและถือเอาได้เช่น เงิน บ้าน รถ
· ประโยชน์อื่นใดอันอาจคำนวณเป็นเงินได้ หมายความรวมถึง
1) การปลดหนี้หรือการลดหนี้ให้เปล่า
2) การให้ยืมโดยไม่คิดดอกเบี้ย
3) การเข้าค้ำประกันโดยไม่คิดค่าธรรมเนียม
4) การให้ค่านายหน้าหรือค่าธรรมเนียมการเป็นตัวแทน
5) การขายหรือการใช้เช่าทรัพย์สินต่ำกว่ามูลค่าที่เป็นจริงตามที่ปรากฏในท้องตลาด
6) การซื้อหรือการเช่าทรัพย์สินสูงกว่ามูลค่าที่เป็นจริงตามที่ปรากฏในท้องตลาด
7) การให้ใช้สถานที่ ยานพาหนะ หรือทรัพย์สิน โดยคิดค่าเช่าหรือค่าบริการ หรือ      คิดค่าเช่าหรือค่าบริการน้อยกว่าที่คิดแก่บุคคลอื่นโดยปกติทางการค้า
8) การให้บริการโดยไม่คิดค่าบริการ หรือคิดค่าบริการน้อยกว่าที่คิดแก่บุคคลอื่น      โดยปกติทางการค้า
9) การให้ส่วนลดในสินค้าหรือทรัพย์สินที่จำหน่าย โดยให้ส่วนลดมากกว่า ที่ให้แก่บุคคลอื่นโดยปกติทางการค้า
10)  การให้เดินทาง หรือให้ขนส่งบุคคลหรือสิ่งของ โดยไม่คิดค่าใช้จ่าย หรือคิดว่าใช้จ่ายน้อยกว่าที่คิดแก่บุคคลอื่นโดยปกติทางการค้า
11)  การจัดเลี้ยง การจัดมหรสพหรือการบันเทิงอื่นให้ โดยไม่คิดค่าใช้จ่ายหรือ          คิดค่าใช้จ่ายน้อยกว่าที่คิด แก่บุคคลอื่นโดยปกติทางการค้า
12)  การให้บริการทางวิชาชีพอิสระ เช่น แพทย์ ทันตแพทย์ พยาบาล สถาปนิก วิศวกร กฎหมาย หรือบัญชี โดยไม่คิดค่าใช้จ่าย หรือคิดค่าใช้จ่ายน้อยกว่าที่คิดแก่บุคคลอื่นโดยปกติทางการค้า
13)  การให้รางวัล
14)  การชำระเงินล่วงหน้าหรือการคืนเงินให้ภายหลัง
15)  การอื่นใดซึ่งการกระทำ ที่ทำให้ผู้นั้นได้รับประโยชน์อันอาจคำนวณเป็นเงินได้ หรือไม่ต้องออกค่าใช้จ่าย ทั้งนี้ ตามที่คณะกรรมการ ป.ป.ช.ประกาศกำหนด
	วัตถุประสงค์ในการให้สินบน เพื่อจูงใจให้กระทำการหรือประวิงเวลาการกระทำอันมิชอบด้วยหน้าที่
	“ คณะกรรมการจัดวางมาตรการการป้องกันการรับสินบน โรงพยาบาลศรีณรงค์  จังหวัดสุรินทร์ ” หมายถึงคณะกรรมการจัดวางมาตรการการป้องกันการรับสินบนประจำโรงพยาบาลศรีณรงค์  จังหวัดสุรินทร์
	ข้อ ๓ ให้ผู้อำนวยการโรงพยาบาลศรีณรงค์  จังหวัดสุรินทร์ เป็นผู้รักษาการตามประกาศมาตรการการป้องกันการรับสินบนนี้
หมวดที่ ๒
มาตรการการป้องกันการรับสินบน
          	ข้าราชการในสังกัดโรงพยาบาลศรีณรงค์  จังหวัดสุรินทร์ ทุกคน มีหน้าที่ดำเนินการให้เป็นไปตามกฎหมาย เพื่อรักษาผลประโยชน์ส่วนรวม อำนวยความสะดวกและให้บริการแก่ผู้มาติดต่อราชการตามหลักธรรมาภิบาล โดยจะต้องยึดมั่นในผลประโยชน์ส่วนรวมตามกรอบแนวทางในการป้องกันการรับสินบนทุกรูปแบบ
กำหนดให้ข้าราชการทุกคนต้องปฏิบัติตาม ดังนี้
๑. มาตรการป้องกันการรับสินบนการให้และรับของขวัญแก่ข้าราชการชั้นผู้ใหญ่หรือผู้บังคับบัญชา
    ในเทศกาลปีใหม่
	ห้ามข้าราชการ และเจ้าหน้าที่ในสังกัดโรงพยาบาลศรีณรงค์  จังหวัดสุรินทร์ รับหรือถามนำถึงการรับของขวัญหรือประโยชน์อื่นใดนอกเหนือจาก ทรัพย์สินหรือประโยชน์อันควรได้ตามกฎหมาย กฎ หรือข้อบังคับที่ออกโดยอาศัยอำนาจตามกฎหมายให้รับได้ การรับ ทรัพย์สินในเรื่องนี้จึงได้แก่ การรับเงินเดือน การรับเงินค่าเบี้ยเลี้ยงเดินทางไปราชการ ค่าที่พักในการเดินทางไปราชการ การรับสวัสดิการต่างๆ ที่ทางราชการจัดให้ทั้งในรูปแบบเป็นสวัสดิการปกติและการจัดสวัสดิการฯ ตามระเบียบการจัดสวัสดิการภายในของส่วนราชการ รวมถึงค่าสมนาคุณวิทยากร ค่าอาหาร หรือค่าอาหารในระว่างอบรม ประชุมหรือสัมมนา เว้นแต่การรับของขวัญหรือประโยชน์อื่นใดโดยธรรมจรรยา ตามประกาศคณะกรรรมการป้องกันและปราบปรามการทุจริตแห่งชาติ เรื่อง หลักเกณฑ์การรับทรัพย์สินหรือประโยชน์อื่นใดโดยธรรมจรรยาของเจ้าหน้าที่ของ รัฐ พ.ศ. ๒๕๔๓ ดังต่อไปนี้ 
	๑.๑ การรับทรัพย์สินหรือประโยชน์อื่นใดจากญาติ ได้แก่ การรับทรัพย์สินฯ จาก ปู่ ย่า ตา ยาย ลูก หลาน เหลน ลื่อ พี่ ลุง ป้า น้า อา หรือจากญาติของคู่สมรสในลักษณะของชั้นต่างๆในความเป็นญาติเช่นเดียวกันกับที่ได้กล่าวถึงข้างต้น ความเป็นญาติจึงมีได้เฉพาะบุคคลธรรมดาเท่านั้น การรับทรัพย์สินในกรณีนี้ จึงไม่สามารถนำไปใช้ ในการอ้างการรับทรัพย์สินหรือประโยชน์อื่นใดจากนิติบุคคลได้ประกอบกับการรับทรัพย์สินจากญาติ เจ้าหน้าที่ของรัฐ สามารถรับได้โดยไม่จำกัดจำนวนในการรับ ทั้งนี้จะรับได้ในจำนวนเท่าไร จึงขึ้นอยู่กับความสามารถในการให้ของญาติที่ เป็นผู้ให้ทรัพย์สินฯ 
	๑.๒ การรับของขวัญหรือประโยชน์อื่นใดจากบุคคลอื่น ซึ่งมิใช่ญาติเนื่องในโอกาสต่างๆ โดยปกติตาม ขนบธรรมเนียมประเพณี วัฒนธรรม หรือให้กันตามมารยาทที่ปฏิบัติในสังคม เท่านั้น และต้องมีมูลค่าในการรับจากแต่ละบุคคล แต่ละโอกาสไม่เกิน ๓,๐๐๐ บาท 
	๑.๓ การรับค่ารับรองและของขวัญจากบุคคลอื่นซึ่งมิใช่ญาติ อาทิ พาไปรับประทานอาหาร มอบบัตรกำนัลของห้างสรรพสินค้า ต้องรับเนื่องในโอกาสต่างๆโดยปกติตามขนบธรรมเนียมประเพณี หรือวัฒนธรรม หรือให้กันตามมารยาทสังคมเท่านั้น และมูลค่าของการรับรองและของขวัญนั้นต้องมีมูลค่าไม่เกิน ๓,๐๐๐ บาท 
	๑.๔ การรับของขวัญหรือประโยชน์อื่นใดที่เป็นการให้ในลักษณะให้กับบุคคลทั่วไป 
	- หลักเกณฑ์การรับของขวัญหรือประโยชน์อื่นใดตามข้อ ๑ ให้ใช้บังคับแก่ผู้ซึ่งพ้นจากการเป็นเจ้าหน้าที่ของรัฐ (ข้าราชการ และเจ้าหน้าที่ในสังกัดโรงพยาบาลสองแคว) มาแล้วไม่ถึง ๒ ปีด้วย 
	- ห้ามข้าราชการ และเจ้าหน้าที่ในสังกัดโรงพยาบาลศรีณรงค์  จังหวัดสุรินทร์ ให้ของขวัญแก่ผู้บังคับบัญชา หรือบุคคลในครอบครัวของผู้บังคับบัญชา นอกเหนือจากกรณีปกติประเพณีนิยมที่มีการให้ของขวัญแก่กันโดยการให้ของขวัญตามปกติประเพณีนิยมนั้น ข้าราชการ และเจ้าหน้าที่ในสังกัดโรงพยาบาลสองแคว จะให้ของขวัญหรือประโยชน์อื่นใดที่มีมูลค่าเกิน ๓,๐๐๐ บาท มิได้ 
	- ห้ามข้าราชการ และเจ้าหน้าที่ในสังกัดโรงพยาบาลศรีณรงค์  จังหวัดสุรินทร์ ยินยอมหรือรู้เห็นเป็นใจให้บุคคลในครอบครัวของตนรับของขวัญหรือประโยชน์อื่นใด จากผู้ที่เกี่ยวข้องในการปฏิบัติหน้าที่ของเจ้าหน้าที่ของรัฐ เว้นแต่เป็นการรับของขวัญหรือประโยชน์อื่นใดที่ให้ตามปกติ ประเพณีนิยมและของขวัญนั้นมีราคาหรือมูลค่าไม่เกิน ๓,๐๐๐ บาท 
	๑.๕ ควรใช้บัตรอวยพร การลงนามในสมุดอวยพร หรือใช้บัตรแสดงความยินดีแทนการให้ของขวัญเพื่อเป็นการป้องกันการฝ่าฝืนกฎระเบียบ อีกทั้งเพื่อประโยชน์ในการเสริมสร้างทัศนคติ  ในการประหยัดให้แก่ข้าราชการ และเจ้าหน้าที่ในสังกัดโรงพยาบาลศรีณรงค์  จังหวัดสุรินทร์
	๑.๖ ในกรณีที่เป็นการรับทรัพย์สินที่มีมูลค่าเกิน ๓,๐๐๐ บาท ซึ่งข้าราชการ และเจ้าหน้าที่ในสังกัดโรงพยาบาลศรีณรงค์  จังหวัดสุรินทร์   มีความจำเป็นอย่างยิ่งที่ต้องรับไว้เพื่อรักษาไมตรี มิตรภาพ หรือความสัมพันธ์อันดีระหว่างบุคคล ซึ่งในการรับนี้ ข้าราชการ และเจ้าหน้าที่ในสังกัดโรงพยาบาลศรีณรงค์  จังหวัดสุรินทร์ ผู้รับฯ จะต้องแจ้งรายละเอียดข้อเท็จจริงเกี่ยวกับการรับทรัพย์สินหรือประโยชน์นั้นต่อผู้อำนวยการโรงพยาบาลศรีณรงค์  จังหวัดสุรินทร์   ในทันทีที่สามารถกระทำได้ เพื่อให้ผู้บังคับบัญชาหรือผู้บริหารสูงสุดวินิจฉัยว่ามีเหตุผลความจำเป็น ความเหมาะสม และสมควรที่จะให้ข้าราชการ หรือเจ้าหน้าที่ในสังกัดโรงพยาบาลศรีณรงค์  จังหวัดสุรินทร์ ผู้นั้นรับทรัพย์สินหรือประโยชน์นั้นไว้ก็ให้คืนทรัพย์สินหรือประโยชน์นั้นแก่ผู้ให้ในทันที หากเป็นกรณีที่ไม่สามารถคืนได้ก็ให้ส่งมอบทรัพย์สินหรือประโยชน์ฯ ให้กับโรงพยาบาลศรีณรงค์  จังหวัดสุรินทร์ โดยเร็ว การแจ้งให้เป็นไปตามแบบรายงานการรับของขวัญหรือประโยชน์อื่นใด 

๒. มาตรการป้องกันการรับสินบนในกระบานการเบิกจ่ายยาตามสิทธิสวัสดิการรักษาพยาบาลข้าราชการ  
    ตามมติคณะรัฐมนตรี เมื่อวันที่ ๑๒ กันยายน พ.ศ. ๒๕๖๐ ที่กำหนด
ให้ข้าราชการ และเจ้าหน้าที่ในสังกัดโรงพยาบาลศรีณรงค์  จังหวัดสุรินทร์ ทุกระดับ ที่มีส่วนเกี่ยวข้อง และมีส่วนได้ส่วนเสียกับการเบิกจ่ายยาตามสิทธิสวัสดิการรักษาพยาบาลข้าราชการ ปฏิบัติตามมติคณะรัฐมนตรี เมื่อวันที่ ๑๒ กันยายน พ.ศ. ๒๕๖๐ ที่กำหนด โดยเคร่งครัด ดังนี้
	ห้ามหน่วยบริการหรือหน่วยงานทำการจัดซื้อ ทำการหารายได้ในลักษณะผลประโยชน์ต่างตอบแทนทุกประเภทจากบริษัทยา หรือบริษัทเวชภัณฑ์มิใช่ยาเข้ากองทุนสวัสดิการของหน่วยบริการนั้น





	ประกาศกระทรวงสาธารณสุขว่าด้วยเกณฑ์จริยธรรมการจัดซื้อจัดหาและการส่งเสริมการขายยาและเวชภัณฑ์ที่มิใช่ยาของกระทรวงสาธารณสุข พ.ศ. ๒๕๕๗ และประกาศกระทรวงสาธารณสุขว่าด้วยเกณฑ์จริยธรรมการจัดซื้อจัดหาและการส่งเสริมการขายยาและเวชภัณฑ์ที่มิใช่ยาของกระทรวงสาธารณสุข พ.ศ. ๒๕๕๙
คำนิยาม
	ยา หมายถึง ยาตามกฎหมายว่าด้วย ยาเสพติดให้โทษตามกฎหมายว่าด้วยยาเสพติดให้โทษ และวัตถุออกฤทธิ์ตามกฎหมายว่าด้วยวัตถุที่ออกฤทธิ์ต่อจิตประสาท
	การส่งเสริมการขายยา หมายถึง การให้ข้อมูล ข้อความ การชักชวน จูงใจ หรือการกระทำด้วยวิธีอื่นใดที่มุ่งหมายให้มีการสั่งใช้ การสั่งซื้อ หรือการใช้ยา เพื่อประโยชน์ทางการค้า
	การโฆษณา หมายถึง การกระทำไม่ว่าด้วยวิธีใด ๆ ให้ประชาชนเห็นหรือทราบข้อความเกี่ยวกับยาเพื่อประโยชน์ทางการค้า
	ข้อความ หมายถึง เรื่องราวหรือข้อเท็จจริง ไม่ว่าปรากฏในรูปแบบของตัวอักษร ตัวเลข ภาพ ภาพยนตร์ แสง เสียง เครื่องหมายหรือรูปแบบอื่นใด ที่สื่อความหมายได้โดยสภาพของสิ่งของนั้นเองหรือโดยผ่านวิธีการ หรือสื่อใด ๆ
	ของขวัญ หมายถึง สิ่งของ หรือผลประโยชน์ที่บริษัทยามอบให้แก่บุคคล เพื่อประโยชน์ทางการค้า
	ของบริจาค หมายถึง สิ่งของที่บริษัทยามอบให้แก่สถานพยาบาลหรือหน่วยงาน
	ตัวอย่างยา หมายถึง ตัวอย่างยาที่แจกแก่บุคคล หรือหน่วยงานเพื่อให้เกิดความคุ้นเคยกับรูปแบบและลักษณะยา หรือเพื่อเพิ่มประสบการณ์ใช้ทางคลินิก
	ผู้สั่งใช้ยา หมายถึง ผู้ประกอบวิชาชีพด้านสุขภาพหรือบุคลากรทางการสาธารณสุขอื่นที่มีสิทธิหรือหน้าที่ในการสั่งใช้ยาได้ ทั้งนี้ ให้หมายความรวมถึงผู้ประกอบการที่ใช้ยา กรณีที่เป็นยาสัตว์
	ผู้ประกอบวิชาชีพ หมายถึง ผู้ประกอบวิชาชีพเวชกรรม ทันตกรรม เภสัชกรรม   การสัตวแพทย์ การพยาบาล ผู้ประกอบโรคศิลปะสาขาการแพทย์แผนไทยประเภทเวชกรรมไทย หรือ          ผู้ประกอบโรคศิลปะสาขาการแพทย์แผนไทยประยุกต์ หรือผู้ประกอบโรคศิลปะสาขาอื่นตามพระราชกฤษฎีกาที่ออกตามกฎหมายว่าด้วยการประกอบโรคศิลปะ เว้นแต่จะกำหนดไว้เป็นอย่างอื่น
	ผู้แทนบริษัทยา หมายถึง บริษัทยาหรือองค์กรที่เกี่ยวข้องกับการผลิต นำเข้า และจำหน่าย ทั้งในและต่างประเทศ
	ผู้บริหาร หมายถึง ผู้ที่มีอำนาจตัดสินใจลงนามหรือมีอำนาจสั่งการในการคัดเลือก จัดหา จัดซื้อยาของสถานพยาบาลหรือหน่วยงาน
	ผู้มีอำนาจ หมายถึง บุคคลหรือกลุ่มบุคคลที่ทำหน้าที่คัดเลือก เสนอ จัดหา หรือดำเนินการสั่งซื้อยาในสถานพยาบาลหรือหน่วยงาน
	สถานพยาบาล หมายถึง สถานพยาบาลภาครัฐและภาคเอกชนในทุกระดับ รวมทั้งสถานพยาบาลสัตว์
	สถานบริการเภสัชกรรม หมายถึง สถานที่ซึ่งจัดไว้เพื่อให้บริการเภสัชกรรม โดยผู้ประกอบวิชาชีพเภสัชกรรม เพื่อทำหน้าที่ให้บริการเภสัชกรรมตามกฎหมายยา


	หน่วยงาน หมายถึง หน่วยงานที่เกี่ยวข้องโดยตรงหรือโดยอ้อมกับการจัดซื้อยาของสถานพยาบาล

หมวด ๒ ผู้สั่งใช้ยา
1) ผู้สั่งใช้ยาไม่พึงรับประโยชน์อันเป็นส่วนตัว ซึ่งทรัพย์สินจากผู้แทนบริษัทยาหรือบริษัทยา และปฏิบัติตนให้สอดคล้องกับกฎระเบียบของสภาวิชาชีพหรือกฎหมายที่เกี่ยวข้อง เช่นของขวัญ ตัวอย่างยา เงิน สิ่งของ หรือประโยชน์อื่นใด รวมถึงการจัดอาหารและเครื่องดื่ม ที่บริษัทยาให้แก่ผู้สั่งใช้ยาเป็นส่วนตัว ที่ไม่ใช่ค่าตอบแทนวิทยากร
2) ผู้สั่งใช้ยาไม่พึงรับบริการอันเป็นกิจส่วนตัวใด ๆ จากบริษัทยาและผู้แทนบริษัทยา
3) ผู้สั่งใช้ยาไม่พึงแสดงตนในการโฆษณาหรือการส่งเสริมการขายยาใด ๆ ต่อสาธารณชนในเชิงธุรกิจ
4) ผู้สั่งใช้ยาสามารถแสดงความเห็นต่อสาธารณโดยการดูด การเขียน หรือโดยวิธีการอื่นใดที่เกี่ยวข้องกับยาในทางวิชากร โดยผู้สั่งใช้ยาพึงเปิดเผยว่าตนมีส่วนเกี่ยวข้องทางผลประโยชน์กับบริษัทยานั้นในสถานะใด
5) ผู้สั่งใช้ยาสามารถรับการสนับสนุนจากบริษัทยาไปประชุม สัมมนา อบรม ดูงาน หรือบรรยาย ทั้งในและต่างประเทศ อันก่อประโยชน์ให้สถานพยาบาลหรือหน่วยงาน และไม่มีเงื่อนไขข้อมูกมัดเพื่อส่งเสริมการขายยาหรือเวชภัณฑ์ใด ๆ ทั้งสิ้น ซึ่งพึงรับการสนับสนุนได้เฉพาะค่าเดินทาง ค่าลงทะเบียน ค่าตอบแทนวิทยากร ค่าอาหาร และค่าที่พัก สำหรับตนเองเท่านั้น และจำกัดเฉพาะช่วงเวลาของการดูงาน การประชุม หรือการบรรยาย ทั้งนี้การรับการสนับสนุนดังกล่าวพึงผ่านระบบการการรับสิ่งสนับสนุนและกำกับดูแลของสถานพยาบาลหรือหน่วยงาน
6) ผู้สั่งใช้ยาสามารถรับการสนับสนุนการวิจัย โดยผ่านระบบการรับสิ่งสนับสนุนและการกำกับดูแลของสถานพยาบาลและหน่วยงาน
7) ในการนำตัวอย่างยามาจ่ายให้กับผู้ป่วยและสัตว์ป่วย ผู้สั่งใช้ยาพึงคำนึงถึงประโยชน์และความปลอดภัยของผู้ป่วยและสัตว์ป่วยเป็นสำคัญ ไม่มุ่งหวังเพื่อเป็นการส่งเสริมการขายยาหรือประโยชน์ส่วนตน โดยผ่านระบบกำกับดูแลการรับและการจ่ายตัวอย่างยาของสถานพยาบาลหรือหน่วยงาน  ซึ่งควรเป็นระบบที่ตรวจสอบได้
8) ผู้สั่งใช้ยาพึงสั่งใช้ยาด้วยชื่อสามัญทางยา
ผู้บริหารหรือผู้มีอำนาจ
1) ผู้บริหารหรือผู้มีอำนาจ ไม่พึงรับประโยชน์อื่นใดซึ่งเป็นทรัพย์สินและบริการจากบริษัทยาหรือผู้แทนบริษัทยา อันนำมาซึ่งประโยชน์ส่วนตนหรือผู้อื่น เพื่อแลกเปลี่ยนกับการตัดสินใจสั่งซื้อยานั้น เช่น ของขวัญ เงิน สิ่งของ ตัวอย่างยา การจัดอาการและเครื่องดื่ม
2) ผู้บริหารหรือผู้มีอำนาจ ไม่พึงอนุญาตให้มีการจัดกิจกรรมที่มุ่งให้ความรู้ด้านสุขภาพแก่ประชาชน โดยเชื่อมโยงถึงชื่อทางการค้าของยาหรือการอื่นใดที่เป็นการโฆษณาแอบแฝง ภายในสถานพยาบาลหรือหน่วยงานนั้น
3) ผู้บริการหรือผู้มีอำนาจ พึงจัดให้มีระบบการคัดเลือกยา การจัดซื้อยา ระบบการคัดเลือกบริษัทผู้ผลิตและจัดจำหน่ายยา รวมทั้งระบบการตรวจสอบการจัดซื้อยาที่โปร่งใส เป็นธรรม เพื่อให้ได้ยาที่มีคุณภาพสูง และเพื่อป้องกันไม่ให้ผู้บริหารหรือผู้มีอำนาจนั้น มีส่วนได้เสียหรือมีผลประโยชน์ทับซ้อนกับบริษัทยา
4) ผู้บริหารหรือผู้มีอำนาจ พึงจัดระบบการรับสิ่งสนับสนุนจากบริษัทยาอย่างเปิดเผย โดนเป็นการรับไม่มีการเจาะจงบุคคล รวมทั้งพึงจัดระบบในการกำกับดูแลให้เกิดประโยชน์แก่สถานพยาบาลหรือหน่วยงานอย่างแท้จริง
5) ผู้บริหารหรือผู้มีอำนาจ พึงกำหนดนโยบายหรือกฎระเบียบเพื่อควบคุมกิจกรรมการส่งเสริมการขายยาในสถานพยาบาลหรือหน่วยงานนั้น เช่น การกำหนดบริเวณหรือกำหนดเวลาที่อนุญาตให้ผู้แทนบริษัทยาเข้ามาทำกิจกรรมได้
6) ผู้บริหารหรือผู้มีอำนาจ พึงกำหนดนโยบายเกี่ยวกับการใช้ยาในสถานพยาบาลหรือหน่วยงานโดยเน้นการใช้ยาชื่อสามัญ ทั้งนี้ต้องคำนึงถึงความคุ้มค่าและความปลอดภัยของผู้ป่วยและสัตว์ป่วย
7) ผู้บริหารหรือผู้มีอำนาจ พึงกำหนดนโยบายการรับตัวอย่างยาและยินยอมให้สั่งใช้ตัวอย่างยาได้เฉพาะยาที่มีการกำหนดระเบียบปฏิบัติไว้ในสถานพยาบาลหรือหน่วยงานนั้น
เภสัชกร
1) เภสัชกรในสถานพยาบาล สถานบริการเภสัชกรรม หรือหน่วยงาน ไม่พึงเผยแพร่เอกสาร แผ่นพับ แผ่นป้ายที่มีเนื้อหาเชิงโฆษณาอวดอ้าง หรือเป็นการส่งเสริมการขายยาแก่ผู้ป่วยและเจ้าของสัตว์ป่วยและประชาชน
2) ในการนำตัวอย่างยามาจ่ายให้กับผู้ป่วยและสัตว์ป่วย เภสัชกรในสถานพยาบาล สถานบริการเภสัชกรรม หรือหน่วยงาน พึงคำนึงถึงประโยชน์และความปลอดภัยของผู้ป่วยและสัตว์ป่วยเป็นสำคัญไม่มุ่งหวังเพื่อเป็นการส่งเสริมการขายยาหรือประโยชน์ส่วนตน และพึงจัดให้มีระบบกำกับดูแลการรับและการจ่ายตัวอย่างยาของสถานพยาบาลหรือหน่วยงาน ซึ่งควรเป็นระบบที่ตรวจสอบได้
3) เภสัชกรในสถานพยาบาล สถานบริการเภสัชกรรม หรือหน่วยงาน พึงเสนอข้อมูลที่มีหลักฐานทางวิชาการที่เชื่อถือได้ ซึ่งมีหน้าที่รับผิดชอบคัดเลือกรายการยาของสถานพยาบาลหรือหน่วยงาน โดยไม่มุ่งหวังเพื่อเป็นการส่งเสริมการขายยาของบริษัทใดบริษัทหนึ่งหรือเพื่อประโยชน์ส่วนตน
สถานพยาบาล สถานบริการเภสัชกรรมหรือหน่วยงาน
1) สถานพยาบาล สถานบริการเภสัชกรรมหรือหน่วยงาน พึงกำหนดแนวปฏิบัติตามเกณฑ์จริยธรรมว่าด้วยการส่งเสริมการขายยาไว้เป็นลายลักษณ์อักษรให้เหมาะสมกับบุคลากรแต่ละประเภท ดังนี้
๑.๑) การรับประโยชน์อันเป็นทรัพย์สิน เงิน สิ่งของ ของขวัญ ของบริจาค หรือบริการจากบริษัทยา หรือผู้แทนจำหน่าย

๑.๒) การแสดงตนในการโฆษณาหรือส่งเสริมการขายใด ๆ ต่อสาธารณชนในเชิงธุรกิจ และการแสดงความคิดเห็นทางวิชากรของผู้สั่งใช้ยาต่อสาธารณะ ในกรณีที่มีความสัมพันธ์กับบริษัทยา
๑.๓) การรับการสนับสนุนจากบริษัทยาไปประชุม สัมมนา อบรม ดูงานหรือบรรยายทั้งในและต่างประเทศ
๑.๔) การนำตัวอย่างยามาจ่ายให้กับผู้ป่วยและสัตว์ป่วย
๑.๕) การเผยแพร่เอกสาร แผ่นพับ แผ่นป้ายเพื่อให้ความรู้ทางวิชาการแก่ผู้ป่วยและเจ้าของสัตว์ป่วย
๑.๖) การนำเสนอข้อมูลเพื่อการคัดเลือกยาของคณะกรรมการเภสัชกรรมและการบำบัดหรือคณะกรรมการที่มีชื่อเรียกอื่น ซึ่งมีหน้าที่รับผิดชอบคัดเลือกรายการยาของสถานพยาบาล สถานบริการเภสัชกรรมหรือหน่วยงาน
๑.๗) การจัดกิจกรรมในสถานพยาบาลหรือหน่วยงานที่ให้ความรู้แก่ประชาชนในด้านสุขภาพที่เชื่อมโยงถึงชื่อการค้า หรือชื่อบริษัทยา เพื่อป้องกันการโฆษณาแอบแฝง
2) สถานพยาบาล สถานบริการเภสัชกรรม หรือหน่วยงาน พึงจัดระบบและดำเนินการติดตาม กำกับดูแล เพื่อให้บุคลากรแต่ละประเภทสามารถปฏิบัติตามแนวปฏิบัติในข้อ ๑)
3) กรณีสถานพยาบาล สถานบริการเภสัชกรรมหรือหน่วยงาน มีการจัดประชุมวิชาการ โดยได้รับการสนับสนุนงบดำเนินการ วิทยากร หรือข้อมูลวิชากร จากบริษัทยา พึงเปิดเผยการสนับสนุนดังกล่าวให้ผู้เข้าร่วมประชุมรับทราบทุกครั้ง
4) สถานพยาบาล สถานบริการเภสัชกรรม หรือหน่วยงาน พึงจัดระบบการสนับสนุนจากบริษัทยาอย่างเปิดเผย โดยเป็นการรับที่ไม่มีการเจาะจงบุคคล รวมทั้งพึงจัดระบบในการกำกับดูแลให้เกิดประโยชน์กับหน่วยงานอย่างแท้จริง
๓. มาตรการป้องกันการรับสินบนในกระบวนการจัดซื้อจัดจ้าง
	โดยที่โรงพยาบาลศรีณรงค์  จังหวัดสุรินทร์ มีความมุ่งมั่นในการบริหารราชการอย่างซื่อสัตย์สุจริตตามหลักธรรมาภิบาล เพื่อสร้างความเชื่อมั่นแก่สังคม และให้ความสำคัญกับการต่อต้านการทุจริตทุกรูปแบบ ซึ่งกระบวนการจัดซื้อจัดจ้างอาจก่อให้เกิดความเสี่ยงจากการเกิดข้อสงสัยว่า มีการทุจริตโดยการรับสินบนหรือไม่ สำนักงานคณะกรรมการกฤษฎีกาจึงได้กำหนดมาตรการบริหารงานด้านการป้องกันการรับสินบนในการจัดซื้อจัดจ้าง เพื่อเป็นแนวทางการปฏิบัติในการจัดซื้อจัดจ้างของโรงพยาบาลศรีณรงค์ เป็นไปอย่างโปร่งใส สุจริต ตรวจสอบได้ โดยมีมาตรการกำหนดแนวทางปฏิบัติ ดังนี้
	ข้อ ๑. ยึดถือกฎหมาย กฎระเบียบปฏิบัติของทางราชการอย่างเคร่งครัด
	ข้อ ๒. วางตัวเป็นกลางในการดำเนินการเกี่ยวกับพัสดุ
	ข้อ ๓. ปฏิบัติหน้าที่ด้วยจิตสำนึกและด้วยความโปร่งใส สามารถให้ผู้มีส่วนเกี่ยวข้องตรวจสอบได้
	ข้อ ๔.  คำนึงถึงประโยชน์ของหน่วยงาน/ส่วนรวม ของทางราชการเป็นหลัก  และความ  ถูกต้องยุติธรรม ความสมเหตุสมผลประกอบด้วย
	ข้อ ๕. ดำเนินการให้มีการใช้จ่ายเงิน/ทรัพย์สินของหน่วยงานอย่างประหยัดคุ้มค่าเกิด ประโยชน์สูงสุด
	ข้อ ๖.  ไม่เรียก รับ ยอมรับทรัพย์สิน หรือผลประโยชน์อื่นไม่ว่าโดยตรง/อ้อมจากผู้ขาย    ผู้รับจ้าง ผู้มีส่วนเกี่ยวข้องที่มีความสัมพันธ์กับทางราชการเกี่ยวกับการพัสดุเพื่อตนเอง/ผู้อื่น โดยมิชอบ
	ข้อ ๗. ไม่นำความสัมพันธ์ส่วนตัวมาประกอบการใช้ดุลยพินิจในการปฏิบัติหน้าที่

	ข้อ ๘. ไม่ใช้ข้อมูลภายในที่เป็นการเอื้อประโยชน์ต่อฝ่ายใดฝ่ายหนึ่ง/พวกพ้องของตน
	ข้อ ๙. ปฏิบัติต่อผู้ขาย ผู้รับจ้าง ผู้มีส่วนเกี่ยวข้องที่มีนิติสัมพันธ์กับทางราชการเกี่ยวกับการพัสดุ ผู้ร้องเรียนร้องทุกข์ด้วยความเป็นธรรม เอื้อเฟื้อ มีน้ำใจแต่ต้องไม่เป็นปฏิปักษ์ต่อการแข่งขันอย่างเสรีและเป็นธรรม
	ข้อ ๑๐. ผู้บังคับบัญชาด้านพัสดุพึงควบคุม ตรวจสอบ ดูแล กำชับให้ผู้ปฏิบัติงานประพฤติปฏิบัติตามกฎระเบียบอย่างเคร่งครัด กรณีพบว่ามีการประพฤติปฏิบัติไม่เป็นไปตามกฎหมายหรือระเบียบที่เกี่ยวข้อง ให้รายงานเลขานุการคณะกรรมการตรวจสอบภายในระดับอำเภอ และผู้อำนวยการโรงพยาบาล   ผ่านผู้บังคับบัญชาตามลำดับชั้นโดยทันที เพื่อพิจารณาแก้ไข ยกเว้น หรือดำเนินการอื่นที่เหมาะสม เพื่อให้เกิดความถูกต้องและเป็นธรรม
	ข้อ ๑๑. หากผู้บังคับบัญชาด้านพัสดุเห็นว่า มีการทุจริตหรือข้อกล่าวหาว่ามีการรับสินบนให้รีบดำเนินการรวบรวมข้อเท็จจริง และจัดทำรายงานเสนอต่อเลขานุการคณะกรรมการตรวจสอบภายในระดับอำเภอ และผู้อำนวยการโรงพยาบาล ผ่านผู้บังคับบัญชาตามลำดับชั้นขึ้นไป เพื่อดำเนินการสอบข้อเท็จจริง หรือดำเนินการทางวินัยโดยทันที
	ข้อ ๑๒. ให้งานควบคุมและตรวจสอบภายใน ฝ่ายบริหารงานทั่วไป ประเมินความเสี่ยงเพื่อคัดเลือกโครงการจัดซื้อจัดจ้างมาตรวจสอบตามความเหมาะสม ตามมาตรฐานการดำเนินการงาน ITA เพื่อพิจารณาเป็นประจำทุกปี อย่างน้อยปีละ ๒ โครงการ / เรื่อง

๔. มาตรการป้องกันการรับสินบนประเด็นการเงินบริจาคและทรัพย์สินบริจาค
	ให้ข้าราชการในสังกัดโรงพยาบาลศรีณรงค์ และผู้มีส่วนเกี่ยวข้องกับเงิน/ทรัพย์สินบริจาค ปฏิบัติตามระเบียบกระทรวงการคลังว่าด้วยการรับเงินหรือทรัพย์สินที่มีผู้บริจาคให้ทางราชการ พ.ศ. ๒๕๒๖ โดยเคร่งครัด ดังนี้

ระเบียบกระทรวงการคลัง
ว่าด้วยการรับเงินหรือทรัพย์สินที่มีผู้บริจาคให้ทางราชการ พ.ศ. ๒๕๒๖
	อาศัยอำนาจตามความในข้อ ๙ แห่งประกาศคณะปฏิวัติ ฉบับที่ ๒๑๖ ลงวันที่ ๒๙ กันยายน ๒๕๑๕ กระทรวงการคลังโดยความเห็นชอบของคณะรัฐมนตรี วางระเบียบไว้ ดังนี้
ข้อ ๑ ระเบียบนี้ เรียกว่า “ ระเบียบกระทรวงการคลังว่าด้วยการรับเงินหรือทรัพย์สินที่มีผู้บริจาคให้ทางราชการ พ.ศ. ๒๕๒๖ ” 
ข้อ ๒ ระเบียบนี้ ให้ใช้บังคับเมื่อพ้นกำหนดหกสิบวันนับแต่วันถัดจากวันที่ประกาศใช้ระเบียบนี้ เป็นต้นไป
ข้อ ๓ บรรดาระเบียบหรือข้อบังคับอื่นใดในส่วนที่ได้กำหนดไว้แล้วในระเบียบนี้ หรือซึ่งขัดแย้งกับข้อกำหนดแห่งระเบียบนี้ ให้ใช้ระเบียบนี้แทน
ข้อ ๔ ในระเบียบนี้ “ ส่วนราชการ ” หมายความว่า กระทรวง ทบวง กรม สำนักงานหรือหน่วยงานอื่นใดของรัฐและจังหวัด แต่ไม่รวมถึงรัฐวิสาหกิจหรือหน่วยงานตามกฎหมายว่าด้วยระเบียบบริหารส่วนท้องถิ่น




หมวดที่ ๑
การรับเงินหรือทรัพย์สิน
ข้อ ๕ ในการรับเงินหรือทรัพย์สินที่มีผู้บริจาคให้ราชการ ให้ส่วนราชการเป็นผู้รับบริจาคตามหลักเกณฑ์ต่อไปนี้
(1) การรับบริจาคเงินหรือทรัพย์สินไม่ว่ากรณีใด ๆ ให้ส่วนราชการผู้รับบริจาคคำนึงถึงผลได้ผลเสีย และประโยชน์ที่ทางราชการจะพึงได้รับ และจะพึงต้องให้ตอบแทนทั้งในปัจจุบันและอนาคตเป็นสำคัญ
(2) การรับบริจาคที่มีเงื่อนไขเป็นการผูกพันจะต้องไม่ให้ประโยชน์ต่อผู้ใดโดยเฉพาะ
(3) การรับบริจาคเงินหรือทรัพย์สินที่มีภาระติดพัน หรือมีภาระต้องเรียกร้องหรือซ่อมบำรุงรักษาส่วนราชการผู้รับบริจาคจะต้องพิจารณาว่าผลตอบแทนที่ได้รับคุ้มค่ากับค่าใช้จ่ายที่รัฐต้องเสียไปหรือไม่
(4) ในกรณีที่ส่วนราชการได้รับบริจาคเงินหรือทรัพย์สินที่ไม่ตรงกับอำนาจหน้าที่ของส่วนราชการนั้น ให้ส่วนราชการที่ได้รับการบริจาคมาส่งมอบให้แก่ส่วนราชการที่เกี่ยวข้องซึ่งมีหน้าที่โดยตรงในการดูแลและบริหารทรัพย์สินของแผ่นดินต่อไป ในกรณีที่มีผู้บริจาคเงินหรือทรัพย์สินให้ทางราชการทุกกรณีให้มีการรายงานผู้บังคับบัญชาตามลำดับขั้นจนถึงหัวหน้าส่วนราชการ และให้ถือว่าเป็นการรับบริจาคในนามของส่วนราชการ
 	(๕) หัวหน้าส่วนราชการอาจตั้งคณะกรรมการขึ้นเพื่อพิจารณาให้ความเห็นในการรับบริจาคเงิน หรือทรัพย์สินก่อนได้
ข้อ ๖ ในการรับบริจาคทรัพย์สินอื่นนอกจากเงิน ให้ส่วนราชการผู้รับบริจาคตรวจสอบเสียก่อนว่าทรัพย์สินที่จะรับบริจาคมีเอกสารสิทธิ์สมบูรณ์ ทั้งนี้ เพื่อมิให้ต้องเกิดคดีฟ้องร้องกันภายหลัง

ข้อ ๗ ห้ามมิให้ส่วนราชการกำหนดเงื่อนไขในการประมูลซื้อทรัพย์สิน จ้างทำหรือให้เช่าทรัพย์สิน โดยระบุให้ผู้ขาย ผู้รับจ้าง ผู้เช่าทรัพย์สิน หรือผู้ที่เป็นคู่สัญญากับทางราชการต้องบริจาคเงินหรือทรัพย์สินให้แก่ส่วนราชการนั้น
	ส่วนราชการจะกำหนดเงื่อนไขในการประมูลตามวรรคแรก ให้มีการบริจาคทรัพย์สินประเภทอสังหาริมทรัพย์รวมทั้งทรัพย์สินที่เป็นส่วนประกอบของอสังหาริมทรัพย์นั้นก็ได้ แต่จะต้องได้รับความเห็นชอบจากกระทรวงการคลังก่อน

หมวดที่ ๒
การจ่ายเงิน
ข้อ ๘ เงินบริจาคหรือดอกผลที่เกิดจากทรัพย์สินซึ่งมีผู้บริจาค ส่วนราชการจะนำไปจ่ายหรือก่อหนี้ผูกพันได้เฉพาะในกิจการที่ผู้บริจาคระบุวัตถุประสงค์ในการใช้ไว้เท่านั้น
	ในกรณีที่ผู้บริจาคไม่ได้ระบุวัตถุประสงค์ หรือระบุวัตถุประสงค์ไว้ไม่ชัดแจ้ง ให้ส่วนราชการนำไปจ่ายหรือก่อหนี้ผู้พันได้ ในกิจการของส่วนราชการนั้น หรือในทางที่เป็นประโยชน์แก่ทางราชการโดยส่วนรวมตามระเบียบที่ได้รับความเห็นชอบจากกระทรวงการคลัง ทั้งนี้กระทรวงการคลังอาจพิจารณาให้นำเงินบริจาคในกรณีดังกล่าวส่งเป็นรายได้แผ่นดินตามจำนวนที่เห็นสมควรก็ได้

ข้อ ๙ ให้หัวหน้าส่วนราชการเป็นผู้มีอำนาจอนุมัติในการจ่ายหรือก่อหนี้ผูกพันเงินบริจาคหรือดอกผลซึ่งเกิดจากทรัพย์สินที่มีผู้บริจาคตามหลักเกณฑ์ที่กำหนดไว้ในระเบียบนี้

หมวดที่ ๓
การเก็บรักษาและการตรวจสอบ
ข้อ ๑๐ ให้ส่วนราชการเก็บรักษาเงินสดไว้เพื่อสำรองจ่ายได้ภายในวงเงินที่กำหนดโดยความเห็นชอบของกระทรวงการคลังนอกนั้นให้นำฝากกระทรวงการคลัง สำนักงานคลังจังหวัด หรือสำนักงานคลังอำเภอ แล้วแต่กรณี หรือนำฝากธนาคารที่เป็นรัฐวิสาหกิจ หรือธนาคารพาณิชย์ที่กระทรวงการคลังให้ความเห็นชอบ
	การนำฝากธนาคารที่เป็นรัฐวิสาหกิจ หรือธนาคารพาณิชย์ที่กระทรวงการคลังให้ความเห็นชอบจะต้องไม่เกินวงเงินที่ได้ทำความตกลงกับกระทรวงการคลัง
ข้อ ๑๑ การปฏิบัติเกี่ยวกับบัญชี วิธีการจ่าย และหลักฐานการรับจ่ายเงินบริจาคให้เป็นไปตามระเบียบของทางราชการโดยอนุโลม เว้นแต่จะได้รับอนุมัติจากกระทรวงการคลังให้ปฏิบัติเป็นอย่างอื่นและให้รวบรวมหลักฐานการรับจ่ายให้สำนักงานตรวจเงินแผ่นดินหรือสำนักงานตรวจเงินแผ่นดินภูมิภาคแล้วแต่กรณี ตรวจสอบได้ทุกขณะ
ข้อ ๑๒ วิธีปฏิบัติอื่นใดซึ่งมิได้กำหนดไว้ในระเบียบนี้ให้ปฏิบัติตามระเบียบของทางราชการโดยอนุโลม
ข้อ ๑๓ ในกรณีที่มีปัญหาเกี่ยวกับการปฏิบัติตามระเบียบนี้ ให้รัฐมนตรีว่าการกระทรวงการคลังเป็นผู้วินิจฉัย

5. มาตรการป้องกันการทุจริต และแก้ไขการกระทำผิดวินัยของเจ้าหน้าที่รัฐในสังกัดสำนักงานปลัดกระทรวงสาธารณสุข
๕.๑ มาตรการการใช้รถราชการ
เพื่อให้เจ้าหน้าที่โรงพยาบาลศรีณรงค์  จังหวัดสุรินทร์ และผู้เกี่ยวข้อง ทราบขั้นตอนในการดำเนินการขอใช้รถยนต์ส่วนกลาง สามารถนำไปใช้เป็นแนวทางปฏิบัติในทิศทางเดียวกัน   ส่งผลให้การใช้รถยนต์ส่วนกลางไปราชการของโรงพยาบาลศรีณรงค์  จังหวัดสุรินทร์ เป็นไปอย่างมีประสิทธิภาพและเกิดประโยชน์สูงสุด
ขอบเขต
[bookmark: OLE_LINK1][bookmark: OLE_LINK2]	เจ้าหน้าที่ผู้ควบคุมรถยนต์ส่วนกลาง โรงพยาบาลศรีณรงค์ รับใบคำขอจากผู้ขอใช้บริการรถยนต์  จากนั้นจึงลงบันทึกทะเบียนการใช้รถ  ตรวจสอบและจัดรถยนต์ตามความเหมาะสมในการใช้งาน กรณีมีรถ เสนอผู้บริหารลงนามอนุมัติใช้รถและเบิกจ่ายน้ำมันเชื้อเพลิง  แจ้งผู้ขอใช้รถและพนักงานขับรถ พนักงานขับรถนำรถยนต์ออกไปปฏิบัติงาน เมื่อเสร็จภารกิจพนักงานขับรถตรวจสอบสภาพรถเพื่อให้พร้อมใช้งานในครั้งต่อไป  นำรถไปจอดในที่เก็บรถและคืนกุญแจให้กับผู้ควบคุมรถยนต์ส่วนกลาง   จนกระทั่งพนักงานขับรถลงบันทึกการใช้รถในแบบรายงาน กรณีไม่มีรถแจ้งผู้ขอใช้รถทราบเพื่อขอความอนุเคราะห์รถยนต์จากหน่วยงานอื่น หรือจ้างเหมารถยนต์เอกชนตามระเบียบราชการต่อไป 
ความรับผิดชอบ
	๑. ผู้อำนวยการ และหัวหน้าฝ่ายบริหารงานทั่วไป โรงพยาบาลศรีณรงค์ มีหน้าที่ 
๑.๑ พิจารณาอนุมัติการใช้รถยนต์ราชการ
๑.๒ อนุมัติการเบิกจ่ายน้ำมันเชิงเพลิง , ค่าทางด่วน
	๒.  ผู้ขอใช้บริการรถยนต์ราชการ  มีหน้าที่
		๒.๑  ตรวจสอบความของการใช้รถส่วนกลางของตนเองและหน่วยงาน ตรวจสอบตารางการใช้รถและบันทึกแบบคำขอใช้รถยนต์ราชการ ตามแบบฟอร์มรายงาน
		๒.๒  ขออนุมัติเดินทางไปราชการ
	๓. ผู้ควบคุมรถยนต์ส่วนกลาง โรงพยาบาลศรีณรงค์ มีหน้าที่ 
		๓.๑ ควบคุมกำกับ ดูแลการปฏิบัติงานของพนักงานขับรถให้เป็นไปตามคู่มือการปฏิบัติ
		๓.๒ จัดเก็บใบขอใช้รถยนต์เพื่อประกอบการตรวจสอบ
		๓.๓ ควบคุมการเบิกจ่ายน้ำมันเชื้อเพลิง, ค่าทางด่วน, การซ่อมบำรุงรักษารถยนต์ราชการ
	๔. พนักงานขับรถ มีหน้าที่ 
๔.๑ ดูแล รักษารถยนต์ที่อยู่ในความรับผิดชอบ ตลอดจนอุปกรณ์และเครื่องใช้ต่างๆ ของรถยนต์ให้อยู่ในสภาพเรียบร้อยและพร้อมที่ใช้ปฏิบัติราชการได้ทุกเวลา
๔.๒ ตรวจสอบซ่อมแซมรถยนต์ในส่วนที่บกพร่อง   และอยู่ในวิสัยที่พนักงานขับรถยนต์สามารถจะแก้ไขได้ให้เรียบร้อยอยู่เสมอ
๔.๓ ปฏิบัติหน้าที่ที่ได้รับมอบหมายด้วยความสุภาพ  มีน้ำใจ
		๔.๔ บันทึกรายงานการใช้รถยนต์ราชการตามแบบฟอร์มรายงานไว้เป็นหลักฐานทุกครั้ง
คำจำกัดความ
		“ รถยนต์ส่วนกลาง ”	หมายถึง รถยนต์ที่จัดไว้เพื่อกิจการอันเป็นส่วนรวมของทางราชการ
ขั้นตอนการปฏิบัติงาน 
1. ผู้ขอใช้รถยนต์ส่วนกลางยื่นคำขอใช้รถตามแบบรายงาน ( แบบคำขอใช้รถยนต์ส่วนกลาง )  
		๑.๑ เดินทางไปราชการในเขตจังหวัด ผู้ขอใช้รถยนต์ส่วนกลางต้องยื่นใบคำขอล่วงหน้าอย่างน้อย  ๒ วัน ยกเว้นกรณีเป็นงานราชการเร่งด่วน
		๑.๒ เดินทางไปราชการต่างจังหวัด  ผู้ขอใช้รถยนต์ส่วนกลางต้องยื่นใบคำขอล่วงหน้าอย่างน้อย ๗ วัน
2. ผู้ควบคุมรถยนต์ส่วนกลาง โรงพยาบาลศรีณรงค์ รับใบขออนุญาตใช้รถจากผู้ขอใช้บริการและลงบันทึกทะเบียนการใช้รถ 
3. ผู้ควบคุมรถยนต์ส่วนกลาง โรงพยาบาลศรีณรงค์ ตรวจเช็คจำนวนรถว่ามีหรือไม่
                (กรณีมีรถ ดำเนินการตามข้อ ๔.๑ ต่อไป / กรณีไม่มีรถ ดำเนินการตามข้อ ๔.๒ หรือ ๔.๓ ต่อไป )
4. ผู้ควบคุมรถยนต์ส่วนกลาง โรงพยาบาลศรีณรงค์ ดำเนินการจัดรถยนต์เพื่อใช้ไปราชการตามความเหมาะสม
๔.๑ กรณีมีรถ เสนอผู้บริหารลงนามอนุมัติใช้รถและอนุมัติการเบิกจ่ายน้ำมันเชื้อเพลิง
๔.๒ กรณีไม่มีรถจะแจ้งให้ผู้ขอใช้รถยนต์ทราบ เพื่อหาแนวทางอื่นต่อไป

๔.๒ กรณีไม่สามารถจัดรถยนต์ให้ผู้ขอได้  แจ้งให้ผู้ขอใช้รถยนต์ทราบเพื่อดำเนินการจ้างเหมา
รถยนต์เอกชนตามระเบียบราชการต่อไป
5. กรณีมีรถ ให้แจ้งผู้ขอใช้รถเพื่อขออนุมัติเดินทางไปราชการ และแจ้งพนักงานขับรถตรวจสอบ
รายละเอียดของผู้ขอใช้รถก่อนการปฏิบัติงาน ดังนี้ ชื่อผู้ขอใช้บริการ , สถานที่ , เวลาไป-กลับ , เลขระยะทางไป-กลับ
6. ดูแลความสะอาดตัวรถและตรวจเช็คสภาพเครื่องยนต์ และน้ำมันเชื้อเพลิงให้อยู่ในสภาพพร้อมใช้งาน
7. พนักงานขับรถนำรถยนต์ส่วนกลางออกปฏิบัติงานตามที่ได้รับมอบหมาย  ในการปฏิบัติงานทุกครั้งพนักงานขับรถจะต้องนำแบบประเมินความพึงพอใจผู้ใช้บริการรถยนต์ส่วนกลาง ให้กับผู้ใช้บริการเพื่อประเมินและนำส่งคืนที่ผู้ควบคุมรถยนต์ส่วนกลาง
8. เมื่อเสร็จภารกิจ พนักงานขับรถตรวจสภาพความเรียบร้อยของรถยนต์อีกครั้ง นำรถไปจอดไว้ในที่เก็บรถพร้อมคืนกุญแจให้กับผู้ควบคุมรถยนต์ส่วนกลาง
9. พนักงานขับรถลงบันทึกการใช้รถในแบบฟอร์มรายงาน ( แบบบันทึกการใช้รถยนต์ )  

กฎหมายและเอกสารที่เกี่ยวข้อง
        		พระราชบัญญัติจราจรทางบก พ.ศ. ๒๕๒๒ , ระเบียบสำนักนายกรัฐมนตรีว่าด้วยรถราชการ พ.ศ. ๒๕๒๓ และที่แก้ไขเพิ่มเติม

๕.๒ มาตรการการเบิกค่าตอบแทน
๕.๒.๑ มาตรการการเบิกจ่ายค่าตอบแทนเงินเพิ่มสำหรับตำแหน่งที่มีคุณสมบัติพิเศษของผู้ปฏิบัติงานด้านการสาธารณสุข (พ.ต.ส.)
คำอธิบายประกอบการจ่ายค่าตอบแทน
สำหรับกำลังคนด้านสาธารณสุข
---------------------------
๑. เป็นการจ่ายค่าตอบแทนตามมติคณะรัฐมนตรี   เมื่อวันที่  ๓ พฤษภาคม ๒๕๔๘   อนุมัติงบประมาณ จำนวน ๒,๘๗๕ ล้านบาท โดยให้เบิกจ่ายย้อนหลังตั้งแต่ ๑ ตุลาคม ๒๕๔๗
๒. ระเบียบการเบิกจ่าย สำหรับค่าตอบแทน พ.ต.ส.   ออกโดยมาตรา ๓๓  แห่ง พ.ร.บ. ระเบียบการบริหารข้าราชการพลเรือน หรือตามมาตราต่าง ๆ ของ พ.ร.บ. ข้าราชการแต่ละประเภท
๓. ระเบียบค่าตอบแทนเบี้ยเลี้ยงเหมาจ่ายสำหรับการปฏิบัติงานในพื้นที่พิเศษ        ออกโดยกระทรวงการคลัง 
๔. คุณสมบัติ
๔.๑ เป็นผู้สำเร็จการศึกษาระดับปริญญาตรีขึ้นไปในสาขาที่เกี่ยวข้อง    จากสถาบันการศึกษาที่ได้รับการรับรองจากกระทรวงศึกษาธิการ หรือองค์กรวิชาชีพ 

๔.๒ เป็นผู้ที่ได้รับใบประกอบวิชาชีพ หรือใบประกอบโรคศิลปะ  ที่ยังใช้ประโยชน์ได้ โดยไม่ถูกพักใช้หรือเพิกถอน หรือหมดอายุ
๔.๓ เป็นผู้ที่ปฏิบัติงานให้บริการด้านสุขภาพผสมผสานแบบองค์รวม หรือด้านใดด้านหนึ่ง ได้แก่ งานรักษาพยาบาล งานส่งเสริมสุขภาพ งานควบคุมป้องกันโรค (รวมงานคุ้มครองผู้บริโภค) งานฟื้นฟูสภาพ  ตามวุฒิการศึกษาและใบอนุญาตเป็นผู้ประกอบวิชาชีพหรือประกอบโรคศิลปะ
๔.๔  เป็นผู้ที่ดำรงตำแหน่งตรง หรือตำแหน่งอื่นตามการบริหารข้าราชการแต่ละประเภท
๔.๕ กรณีได้รับวุฒิบัตร หรือหนังสืออนุมัติ ความเชี่ยวชาญเฉพาะทาง ต้องเป็นวุฒิบัตรหรือหนังสืออนุมัติ จากสภาวิชาชีพของประเทศไทย   และต้องปฏิบัติงานจริงตามสาขาที่เสนอขอรับค่าตอบแทน
 ๔.๖ งบประมาณ ๒,๘๗๕ ล้านบาท ครอบคลุมเฉพาะข้าราชการ หรือเจ้าหน้าที่รัฐ  ที่ได้รับเงินเดือนอัตราปกติจากงบบุคลากร  ส่วนเจ้าหน้าที่รัฐประเภทอื่น ๆ ส่วนราชการสามารถประยุกต์หลักการของค่าตอบแทนประเภทนี้ไปใช้ได้ โดยใช้งบประมาณของส่วนราชการ
๔.๗ เป็นผู้ที่ปฏิบัติงานในหน่วยงานในสังกัดกระทรวง/กรม/สำนัก/กอง มหาวิทยาลัย องค์การมหาชน องค์กรปกครองส่วนท้องถิ่น ฯลฯ 
๔.๘ ผู้ที่ปฏิบัติงานด้านอื่น ๆ เช่น การสอน การพัฒนาองค์ความรู้ การพัฒนาวิชาการ หรืองานอื่น ๆ   จะเข้าข่ายมีสิทธิ์ได้รับค่าตอบแทน จะต้องร่วมปฏิบัติงานบริการสุขภาพแบบองค์รวม หรือด้านใดด้านหนึ่งด้วย  
๑. การจัดกลุ่มของแพทย์
	กลุ่ม
	รหัส
	คุณลักษณะประกอบการจัดกลุ่ม

	๑
	นพ๑๑
	แพทย์ทั่วไป หมายถึงแพทย์ที่สำเร็จการศึกษาแพทยศาสตร์บัณฑิต  

	๒
	นพ๒๑
	แพทย์เฉพาะทาง ที่ได้รับวุฒิบัตร หรือหนังสืออนุมัติ เฉพาะทางจากแพทยสภา  โดยต้องปฏิบัติงานตามวุฒิบัตรหรือหนังสืออนุมัตินั้น ๆ  ให้ระบุสาขาหลักที่ใช้ปฏิบัติงานจริง

	๒
	นพ๒๒
	แพทย์ทั่วไปที่ได้รับปริญญาโท/เอก ด้านแพทย์หรือสาธารณสุข  ที่เกี่ยวข้อง จากสถาบันที่ ก.พ. หรือองค์กรกลางบริหารงานบุคคลอื่นรับรอง

	๒
	นพ๒๓
	แพทย์ทั่วไปที่ได้รับมอบหมายให้เป็นผู้รับผิดชอบหลักในการดำเนินการพัฒนาระบบคุณภาพ  โดยให้ผู้บริหารหน่วยบริการ หรือหน่วยงานเป็นผู้รับรอง  จำนวน เป็นไปตามที่สำนักงาน ก.พ. และกระทรวงการคลังกำหนด (รพ.ขนาดเล็ก ๑ คน รพ.ขนาดใหญ่ ๒ คน)

	๒
	นพ๒๔
	แพทย์ทั่วไปที่ปฏิบัติงานในโรงพยาบาลชุมชน หรือสถานบริการระดับอำเภอ ที่ปฏิบัติงานอย่างต่อเนื่อง  ซึ่งมีผลการประเมินการปฏิบัติงานอยู่ในเกณฑ์ดี   ติดต่อกันมากกว่า ๔ ปี   โดยให้การปฏิบัติงานเพิ่มพูนทักษะเป็นปีที่ ๑    ให้ผู้มีอำนาจเป็นผู้รับรองผลการปฏิบัติงาน

	๓
	
	แพทย์ที่ได้รับวุฒิบัตร หรือหนังสืออนุมัติ แพทย์เฉพาะทาง ซึ่งต้องใช้ความสามารถตามวุฒิบัตรหรือหนังสืออนุมัตินั้น ๆ  ในการปฏิบัติงาน ดังนี้ ให้ระบุสาขาหลักที่ใช้ปฏิบัติงานจริง

	๓
	นพ๓๑
	สาขาพยาธิวิทยาทั่วไป

	๓
	นพ๓๒
	สาขาพยาธิวิทยากายวิภาค

	๓
	นพ๓๓
	สาขาพยาธิวิทยาคลินิก

	๓
	นพ๓๔
	สาขานิติเวชศาสตร์

	๓
	นพ๓๕
	สาขาจิตเวชศาสตร์  

	๓
	นพ๓๖
	สาขาจิตเวชศาสตร์เด็กและวัยรุ่น  

	๓
	นพ๓๗
	สาขาประสาทศัลยศาสตร์

	๓
	นพ๓๘
	สาขาศัลยศาสตร์ทรวงอก

	๓
	นพ๓๙
	สาขาเวชศาสตร์ป้องกัน แขนงระบาดวิทยา  




๒. การจัดกลุ่มของทันตแพทย์
	กลุ่ม
	รหัส
	คุณลักษณะประกอบการจัดกลุ่ม

	๑
	ทพ๑๑
	ทันตแพทย์ทั่วไป หมายถึงแพทย์ที่สำเร็จการศึกษาแพทยศาสตร์บัณฑิต  

	๒
	ทพ๒๑
	ทันตแพทย์ทั่วไปที่ได้รับปริญญาโท/เอก ด้านแพทย์หรือสาธารณสุข ที่เกี่ยวข้อง จากสถาบันที่ ก.พ. หรือองค์กรกลางบริหารงานบุคคลอื่นรับรอง

	๓
	ทพ๓๑
	ทันตแพทย์เฉพาะทาง ที่ได้รับวุฒิบัตร หรือหนังสืออนุมัติบัตร แพทย์เฉพาะทาง ซึ่งต้องใช้ความสามารถตามวุฒิบัตรหรือหนังสืออนุมัตินั้น ๆ  ในการปฏิบัติงาน 


๓. การจัดกลุ่มของเภสัชกร
	กลุ่ม
	รหัส
	คุณลักษณะประกอบการจัดกลุ่ม

	๑
	ภก๑๑
	เภสัชกรที่ปฏิบัติงานในงานทั่วไป นอกเหนือจากกลุ่ม ๒  เช่น   งานบริการจ่ายยาผู้ป่วยนอก ผู้ป่วยใน งานบริหารเวชภัณฑ์และคลังเวชภัณฑ์ งานผลิตยาทั่วไปและยาปราศจากเชื้อ งานเตรียมยาและสารอาหารที่ปราศจากเชื้อสำหรับผู้ป่วยเฉพาะราย งานเภสัชกรรมคลินิก งานบริบาลทางเภสัชกรรม งานบริการข้อมูลข่าวสารด้านยา (งานเภสัชสนเทศ) งานเภสัชกรรมชุมชน  งานการแพทย์แผนไทย  งานคุ้มครองผู้บริโภคด้านสาธารณสุข  ฯลฯ 

	๒
	
	เภสัชกรที่ปฏิบัติงานในงานที่ต้องใช้ความรู้ความสามารถและทักษะความชำนาญในการปฏิบัติและเป็นงานที่มีความเสี่ยงสูงต่อผู้ปฏิบัติงาน และเป็นผู้รับผิดชอบหลัก  ดังนี้

	๒
	ภก๒๑
	งานตรวจวิเคราะห์หรือเตรียมผสมยาเคมีบำบัด  (เฉพาะกรณีที่เภสัชกรเป็นผู้ตรวจวิเคราะห์หรือเตรียมผสมยาเคมีบำบัดโดยตรง) ทั้งนี้ กำหนดให้มีได้เฉพาะ ใน รพท./รพศ./รพ. มหาวิทยาลัย/สถาบันเฉพาะด้าน

	๒
	ภก๒๒
	งานให้คำปรึกษาด้านยาแก่ผู้ป่วยในคลินิกเฉพาะในกลุ่มโรคติดต่อร้ายแรง เช่น ผู้ป่วยเอดส์   ผู้ป่วยวัณโรค เป็นต้น โดยต้องมีการจัดหน่วยบริการ หรือจุดบริการเป็นการเฉพาะ กำหนดให้มีได้ใน รพ. ทุกระดับ แต่ต้องจัดเป็นโครงการคลินิก/พื้นที่เฉพาะ

	๒
	ภก๒๓
	งานคุ้มครองผู้บริโภค เฉพาะที่เกี่ยวข้องกับการตรวจจับและการดำเนินคดี  กำหนดให้มีได้เฉพาะเภสัชกรที่ปฏิบัติงานใน สสจ. แต่เฉพาะผู้รับผิดชอบหลักเท่านั้น 


๔. การจัดกลุ่มของพยาบาลวิชาชีพ
	กลุ่ม
	รหัส
	คุณลักษณะประกอบการจัดกลุ่ม

	๑
	พว๑๑
	พยาบาลวิชาชีพที่ให้บริการในแผนกผู้ป่วยนอกของโรงพยาบาลและสถานบริการทุกระดับ และหมายรวมถึงพยาบาลวิชาชีพที่ปฏิบัติงานในห้องฉุกเฉินในกรณีที่โรงพยาบาลหรือสถานบริการไม่ได้แยกทีมให้บริการพยาบาลระหว่างแผนกอุบัติเหตุและฉุกเฉินและแผนกผู้ป่วยนอก 

	๑
	พว๑๒
	พยาบาลวิชาชีพในงานการพยาบาลครอบครัวและชุมชน หมายถึง    พยาบาลวิชาชีพที่ให้บริการพยาบาลดูแลสุขภาพแบบองค์รวม แก่ครอบครัวที่บ้านและในชุมชน

	๑
	พว๑๓
	พยาบาลวิชาชีพที่ให้บริการในงานอนามัยชุมชน/อนามัยโรงเรียน/อาชีวอนามัย หมายถึง พยาบาลวิชาชีพที่ให้บริการพยาบาลด้านการส่งเสริมสุขภาพ ป้องกันโรค การรักษาพยาบาล และการฟื้นฟูสุขภาพ  ในชุมชน/โรงเรียน/สถานประกอบการต่าง ๆ

	๑
	พว๑๔
	อาจารย์พยาบาลที่สอนและคุมการฝึกปฏิบัติงานและร่วมให้บริการในกลุ่มนี้ หมายถึง  อาจารย์พยาบาล   ที่สอนและคุมการฝึกปฏิบัติงานของนักศึกษาพยาบาลในหน่วยบริการหรืองานบริการในกลุ่ม ๑  และร่วมบริการไม่น้อยกว่า ๘ ชม./สัปดาห์

	๒
	พว๒๑
	พยาบาลวิชาชีพที่ให้บริการใน ER หมายถึง พยาบาลวิชาชีพ   ที่ให้บริการพยาบาลประจำหน่วยหรือแผนกอุบัติเหตุและฉุกเฉิน  รวมทั้งการให้การพยาบาลในห้องฉุกเฉิน การให้การพยาบาล ณ จุดเกิดเหตุ และการพยาบาลในห้องสังเกตอาการ

	๒
	พว๒๒
	พยาบาลวิชาชีพที่ให้บริการใน LR  หมายถึง  พยาบาลวิชาชีพที่ให้บริการพยาบาลการเฝ้าคลอด การคลอด และการดูแลมารดาและทารกหลังคลอด ในห้องคลอด

	๒
	พว๒๓
	พยาบาลวิชาชีพที่ให้บริการใน OR หมายถึง พยาบาลวิชาชีพที่ให้บริการผ่าตัดประจำห้องผ่าตัดทั้งในระยะก่อน ระหว่าง และหลังผ่าตัด

	๒
	พว๒๔
	พยาบาลวิชาชีพที่ให้บริการใน IPD หมายถึง พยาบาลวิชาชีพที่ให้บริการพยาบาลในหอผู้ป่วยในทุกหอผู้ป่วย   รวมทั้งพยาบาลวิชาชีพที่ปฏิบัติงานใน ICU, CCU หรือหอผู้ป่วยหนัก/ผู้ป่วยวิกฤต ซึ่งยังไม่ผ่านการ อบรมหลักสูตรการพยาบาลเฉพาะทางผู้ป่วยหนัก/ผู้ป่วยวิกฤต

	กลุ่ม
	รหัส
	คุณลักษณะประกอบการจัดกลุ่ม

	๒
	พว๒๕
	พยาบาลวิชาชีพที่ให้บริการในงาน  IC  หมายถึง พยาบาลวิชาชีพผู้ทำหน้าที่พยาบาลควบคุมการติดเชื้อในโรงพยาบาลซึ่งต้องผ่านการอบรมตามหลักสูตรที่สภาการพยาบาลประกาศให้การรับรอง

	๒
	พว๒๖
	พยาบาลวิชาชีพที่ให้บริการในงานตรวจบำบัดพิเศษต่าง ๆ หมายถึง พยาบาลวิชาชีพ ที่ผ่านการฝึกอบรม และปฏิบัติงานประจำในหน่วยงานตรวจและบำบัดพิเศษ เช่น เคมีบำบัด รังสีรักษา ตรวจรักษาผ่านกล้องหรือเครื่องมือพิเศษ  การกระตุ้นพัฒนาการเด็ก การตรวจสวนหัวใจ ตรวจสมรรถภาพหัวใจและปอด การดูแลผู้ป่วยที่ใช้ปอดและหัวใจเทียม ไตเทียม การปลูกถ่ายอวัยวะ การบำบัดสารเสพติด  การบำบัดทางจิต-ประสาท การฟื้นฟูสมรรถภาพผู้ป่วย/ผู้พิการ งานบริการปรึกษาด้านสุขภาพอนามัย (Counseling) งานตรวจรักษาขั้นต้นโดยพยาบาลที่ได้รับอนุมัติบัตรพยาบาลเวชปฏิบัติทั่วไป ซึ่งจะต้องผ่านการอบรมตามหลักสูตรที่สภาการพยาบาลประกาศให้การรับรอง

	๒
	พว๒๗
	อาจารย์พยาบาลที่สอนและคุมการฝึกปฏิบัติงานให้บริการในกลุ่มนี้ หมายถึง อาจารย์พยาบาล   ที่สอนและคุมการฝึกปฏิบัติงานของนักศึกษาพยาบาลในหน่วยบริการหรืองานบริการในกลุ่ม ๒  และร่วมบริการไม่น้อยกว่า ๘ ชม./สัปดาห์

	๓
	พว๓๑
	พยาบาลวิชาชีพที่ให้บริการในงานพยาบาลวิสัญญี  หมายถึง วิสัญญีพยาบาลที่ผ่านการอบรมในหลักสูตรวิสัญญีพยาบาล   ที่มีระยะเวลาตั้งแต่ ๑ ปีขึ้นไป  ที่ได้รับการรับรองจากสภาการพยาบาลแห่งประเทศไทย  หรือจากต่างประเทศที่สภาการพยาบาลแห่งประเทศไทยให้การรับรอง  และปฏิบัติงานบริการวิสัญญีทั้งในระยะก่อน ระหว่าง และหลังการระงับความรู้สึก

	๓
	พว๓๒
	พยาบาลวิชาชีพที่ให้บริการในงานพยาบาลเวชปฏิบัติ (NP)  หมายถึง พยาบาลวิชาชีพที่เป็นพยาบาลเวชปฏิบัติ (NP) ซึ่งได้รับวุฒิบัตรจากสภาการพยาบาลแห่งประเทศไทย หรือวุฒิบัตรจากต่างประเทศที่สภาการพยาบาลแห่งประเทศไทยให้การรับรอง และปฏิบัติงานการตรวจรักษาขั้นต้นในโรงพยาบาล/สถานบริการหรือในชุมชน

	๓
	พว๓๓
	พยาบาลวิชาชีพที่ให้บริการในงานการพยาบาลใน  ICU ,CCU  หรือผู้ป่วยหนัก/ผู้ป่วยวิกฤต  หมายถึง พยาบาลวิชาชีพที่ให้บริการพยาบาลใน  ICU, CCU หรือผู้ป่วยหนักหรือผู้ป่วยวิกฤต  ซึ่งเป็นพยาบาลที่ผ่านการอบรมหลักสูตรการพยาบาลเฉพาะทางผู้ป่วยหนัก/ผู้ป่วยวิกฤต ที่สภาการพยาบาลให้การรับรอง ซึ่งหลักสูตรตามที่สภาการพยาบาลประกาศให้การรับรอง

	๓
	พว๓๔
	พยาบาลวิชาชีพที่ให้บริการในงานการพยาบาล  ผู้ป่วยติดเชื้อรุนแรง/อันตราย มายถึง พยาบาลวิชาชีพ   ที่ให้บริการพยาบาลในหอผู้ป่วยติดเชื้อรุนแรง/อันตราย (โรคติดเชื้อรุนแรง/อันตราย เป็นไปตามประกาศของกระทรวงสาธารณสุข)

	๓
	พว๓๕
	พยาบาลวิชาชีพที่ให้บริการในงานการปฏิบัติการพยาบาลขั้นสูง  หมายถึง พยาบาลวิชาชีพ ที่ให้บริการในงานการปฏิบัติการพยาบาลขั้นสูงหรือการผดุงครรภ์ขั้นสูง   ซึ่งเป็นผู้ที่ได้รับวุฒิบัตรแสดงความรู้ความชำนาญในการประกอบวิชาชีพฯ  (APN)  จากสภาการพยาบาลหรือเป็นผู้ที่สำเร็จการศึกษาระดับปริญญาโทขึ้นไปทางการพยาบาลทางคลินิก  และปฏิบัติงานการพยาบาลขั้นสูงตรงตามสาขา  รวมทั้งมีคุณสมบัติสมัครสอบ APN

	๓
	พว๓๖
	หัวหน้าทีมควบคุมคุณภาพการบริการทางการพยาบาล หมายถึง เฉพาะหัวหน้าพยาบาลในโรงพยาบาล หรือสถาบันเฉพาะทาง หรือหน่วยบริการชื่ออื่นที่เทียบเท่า จำนวนเป็นไปตาม ที่สำนักงาน ก.พ. และกระทรวงการคลังเห็นชอบ (เฉพาะโรงพยาบาลมีแห่งละ ๑ คน)

	๓
	พว๓๗
	อาจารย์พยาบาลที่สอนและคุมการฝึกปฏิบัติงานให้บริการในกลุ่มนี้ หมายถึง  อาจารย์พยาบาล ที่สอนและคุมการฝึกปฏิบัติงานของนักศึกษาพยาบาลในหน่วยบริการหรืองานบริการในกลุ่ม ๓  และร่วมบริการไม่น้อยกว่า ๘ ชม./สัปดาห์


๕. การจัดกลุ่มของสหสาขาวิชาชีพ
	กลุ่ม
	รหัส
	คุณลักษณะประกอบการจัดกลุ่ม

	๑
	สว๑๑-สว๗๑
	สหสาขา ประกอบด้วย เทคนิคการแพทย์ กายภาพบำบัด รังสีการแพทย์ กิจกรรมบำบัด แก้ไขความผิดปกติการสื่อความหมาย เทคโนโลยีหัวใจและทรวงอก และจิตวิทยาคลินิก







๕.๒.๒ มาตรการการเบิกจ่ายค่าตอบแทนเจ้าหน้าที่ที่ปฏิบัติงานให้กับหน่วยบริการในสังกัดกระทรวงสาธารณสุข พ.ศ. ๒๕๔๔ (ฉบับที่ ๑๑) พ.ศ. ๒๕๕๙
	ให้ข้าราชการในสังกัดโรงพยาบาลศรีณรงค์  จังหวัดสุรินทร์ ปฏิบัติตามหนังสือกระทรวงสาธารณสุข ที่ สธ ๐๒๐๒.๓.๑/๑๑๐๗ ลงวันที่ ๒๘ มีนาคม ๒๕๖๑ เรื่อง ประกาศกระทรวงสาธารณสุขและซักซ้อมความเข้าใจแนวทางปฏิบัติตามหลักเกณฑ์ วิธีการ และเงื่อนไขการจ่ายค่าตอบแทน แนบท้ายข้อบังคับกระทรวงสาธารณสุข ว่าด้วยการจ่ายเงินค่าตอบแทนเจ้าหน้าที่ที่ปฏิบัติงานให้กับหน่วยบริการในสังกัดกระทรวงสาธารณสุข พ.ศ. ๒๕๔๔ (ฉบับที่ ๑๑) พ.ศ. ๒๕๕๙ และ ประกาศกระทรวงสาธารณสุข เรื่อง รายชื่อสาขาวิชาชีพ และรายชื่อสายงานที่สามารถรับระยะเวลาต่อเนื่องได้ตามหลักเกณฑ์ วิธีการ และเงื่อนไขการจ่ายเงินค่าตอบแทน แนบท้ายข้อบังคับกระทรวงสาธารณสุข พ.ศ. ๒๕๔๔ (ฉบับที่ ๑๑) พ.ศ. ๒๕๕๙ พ.ศ. ๒๕๖๑ ( ในภาคผนวก ข )

๕.๓ มาตรการการทำโครงการฝึกอบรม ศึกษาดูงาน ประชุม และสัมมนาตามที่กฎหมายกำหนด
	ให้ข้าราชการในสังกัดโรงพยาบาลศรีณรงค์  จังหวัดสุรินทร์ ปฏิบัติตาม ระเบียบกระทรวงการคลัง ว่าด้วยค่าใช้จ่ายในการฝึกอบรม การจัดงาน และการประชุมระหว่างประเทศ (ฉบับที่ ๓ ) พ.ศ. ๒๕๕๕ โดยเคร่งครัด ( ในภาคผนวก ข )

๕.๓ มาตรการการจัดหาพัสดุ
	ให้ข้าราชการในสังกัดโรงพยาบาลศรีณรงค์  จังหวัดสุรินทร์ ปฏิบัติตาม พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ โดยเคร่งครัด 
			และกฎหมายอื่น ๆ ที่เกี่ยวข้อง ดังนี้
· แนวทางปฏิบัติในการจัดหาพัสดุด้วยวิธีตลาดอิเล็กทรอนิกส์ (Electronic Market: e-market) และด้วยวิธีประกวดราคาอิเล็กทรอนิกส์ (Electronic Bidding: e-bidding)
· กฎกระทรวง กำหนดพัสดุรัฐต้องส่งเสริมหรือสนับสนุนและกำหนดวิธีการจัดซื้อจัดจ้างพัสดุโดยวิธีเฉพาะเจาะจง พ.ศ. ๒๕๖๐
· กฎกระทรวง กำหนดเรื่องการจัดซื้อจัดจ้างกับหน่วยงานของรัฐที่ใช้สิทธิอุทธรณ์ไม่ได้ พ.ศ.๒๕๖๐
· กฎกระทรวง กำหนดวงเงินการจัดซื้อจัดจ้างพัสดุโดยวิธีเฉพาะเจาะจงวงเงินที่ไม่ทำข้อตกลงเป็นหนังสือ และวงเงินการจัดซื้อจัดจ้างในการแต่งตั้งผู้ตรวจรับพัสดุ พ.ศ. ๒๕๖๐
· กฎกระทรวง วิธีการ และเงื่อนไขการขึ้นทะเบียนที่ปรึกษา พ.ศ. ๒๕๖๐
· กฎกระทรวง กำหนดหลักเกณฑ์เกี่ยวกับผู้ที่มีสิทธิขอขึ้นทะเบียนผู้ประกอบการ พ.ศ. ๒๕๖๐
· กฎกระทรวง กำหนดให้หน่วยงานอื่นเป็นหน่วยงานของรัฐ ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐
· กฎกระทรวง กำหนดอัตราค่าจ้างผู้ให้บริการงานจ้าออกแบบหรือควบคุมก่อสร้าง พ.ศ. ๒๕๖๐
· 

กลไกการส่งเสริมการปฏิบัติเพื่อป้องกันการให้และรับของขวัญแก่ข้าราชการชั้นผู้ใหญ่หรือผู้บังคับบัญชาในเทศกาลปีใหม่
· โรงพยาบาลศรีณรงค์  จังหวัดสุรินทร์ จะเสริมสร้างความรู้ความเข้าใจเรื่องผลประโยชน์ทับซ้อนหรือการขัดกันระหว่างประโยชน์ส่วนบุคคลและประโยชน์ส่วนรวม และการรับทรัพย์สินหรือประโยชน์อื่นใดโดย ธรรมจรรยาของเจ้าหน้าที่ของรัฐที่ถูกต้องตามกฎหมาย กฎระเบียบที่เกี่ยวข้อง ให้สามารถแยกแยะประโยชน์ส่วนตัวกับประโยชน์ส่วนรวม หรือความแตกต่างระหว่างสินน้ำใจและสินบน และจะแจ้งเตือนในกรณีที่อาจเกิดความสุ่มเสี่ยงต่อการรับทรัพย์สินหรือประโยชน์อื่นใดที่ไม่เป็นไปตามกฎ ระเบียบ อาทิ ช่วงเทศกาลปีใหม่    การดำเนินการรับสมัครบุคลากรใหม่ในแผนกต่างๆ ส่งเสริมให้เจ้าหน้าที่ทุกระดับเห็นความสำคัญและมีจิตสำนึกในการต่อต้านการทุจริต คอร์รัปชั่น รวมทั้งจัดให้มีมาตรการควบคุมภายในเพื่อป้องกันการทุจริต คอร์รัปชั่น การให้หรือรับสินบนในทุกรูปแบบ 
· แนวปฏิบัติในการรับทรัพย์สิน หรือประโยชน์อื่นใดโดยธรรมจรรยาของเจ้าหน้าที่ของรัฐ ครอบคลุมการปฏิบัติหน้าที่ราชการของเจ้าหน้าที่ทุกระดับ ทุกกระบวนการอาทิ การสรรหาหรือการคัดเลือกบุคลากร การเลื่อนตำแหน่ง การฝึกอบรม การประเมินผลการปฏิบัติงานการพิจารณาอนุมัติ อนุญาต โดยผู้บังคับบัญชาทุกระดับจะสื่อสาร ทำความเข้าใจกับผู้ใต้บังคับบัญชา เพื่อนำไปใช้ปฏิบัติในโครงการ กิจกรรมที่อยู่ในความรับผิดชอบ และควบคุมดูแลการปฏิบัติให้เป็นไปอย่างมีประสิทธิภาพสอดคล้องกับแนวปฏิบัตินี้ 
· คณะกรรมการจัดวางมาตรการการป้องกันการรับสินบน โรงพยาบาลศรีณรงค์  จังหวัดสุรินทร์ จะสุ่มตรวจสอบการดำเนินการรับสมัครเพื่อบรรจุแต่งตั้งเข้ารับการบรรจุงานใหม่ ในแผนกต่าง ๆ ของโรงพยาบาลศรีณรงค์ และเร่งรัดประชาสัมพันธ์ สร้างความรู้ ความเข้าใจให้ผู้เกี่ยวข้องทุกระดับ ประชาชนรวมทั้งข้าราชการในสังกัดรับทราบถึงความผิดและบทกำหนดโทษกรณีการเรียกรับ หรือยอมจะรับทรัพย์สิน หรือประโยชน์ตอบแทนเพื่อโอกาสในการเข้ารับการบรรจุทำงาน โดยเฉพาะอย่างยิ่งกรณีของกระบวนการจัดซื้อ  จัดจ้างและเงินบริจาค ทั้งนี้ การกระทำดังกล่าว ไม่อาจถือได้ว่าเป็นเงินบริจาค แต่ถือว่าเป็นเรื่องของ “สินบน” ในฐานะผู้รับสินบนกับผู้ให้สินบน ซึ่งมีความผิดตามประมวลกฎหมายอาญาและกฎหมาย ป.ป.ช. 
· การฝ่าฝืนไม่ปฏิบัติตามระเบียบสำนักนายกรัฐมนตรี ว่าด้วยการให้หรือรับของขวัญของเจ้าหน้าที่ของรัฐ พ.ศ. ๒๕๔๔ ข้าราชการ และเจ้าหน้าที่ในสังกัดโรงพยาบาลบ่อเกลือ ผู้นั้นเป็นผู้กระทำความผิดทางวินัย ผู้บังคับบัญชาจะดำเนินการทางวินัยข้าราชการ และเจ้าหน้าที่ในสังกัดโรงพยาบาลศรีณรงค์  จังหวัดสุรินทร์ นั้น 
· ข้าราชการ และเจ้าหน้าที่ในสังกัดโรงพยาบาลศรีณรงค์  จังหวัดสุรินทร์ ที่ได้มีการรับทรัพย์สินหรือประโยชน์อื่นใด ที่เป็นการฝ่าฝืนการรับทรัพย์สินฯ ตามที่กฎหมายประกอบรัฐธรรมนูญว่าด้วยการป้องกันและปราบปรามการทุจริต ในมาตร ๑๐๓ จะต้องได้รับโทษตาม กฎหมาย ตามที่บัญญัติไว้ในมาตรา ๑๒๒ ได้แก่โทษจำคุกไม่เกินสามปี ปรับไม่เกิน หกหมื่นบาท หรือทั้งจำทั้งปรับ 

· ข้าราชการ และเจ้าหน้าที่ในสังกัดโรงพยาบาลศรีณรงค์รับทรัพย์สินจากผู้ให้ทรัพย์สินที่เกิดจากการปฏิบัติหน้าที่ของเจ้าหน้าที่ของรัฐ หรือจากการใช้อำนาจหน้าที่ของเจ้าหน้าที่ของรัฐในการปฏิบัติหน้าที่และได้เรียกรับทรัพย์สินจากการปฏิบัติหน้าที่นั้นๆ การรับทรัพย์สินในกรณีนี้จึงเป็นการเรียกรับสินบนของเจ้าหน้าที่ของรัฐ และข้าราชการ และเจ้าหน้าที่ในสังกัดโรงพยาบาลศรีณรงค์ผู้นั้นจะมีความผิดตามประมวล กฎหมายอาญา มาตรา ๑๔๙ ต้องระวางโทษจำคุกตั้งแต่ห้าปีถึงยี่สิบปี หรือจำคุกตลอดชีวิต และปรับตั้งแต่สองพันบาท ถึงสี่หมื่นบาท 
· คณะกรรมการจัดวางมาตรการการป้องกันการรับสินบน โรงพยาบาลศรีณรงค์  จังหวัดสุรินทร์ จะสอบทานแนวปฏิบัติและมาตรการดำเนินการอย่างสม่ำเสมอ เพื่อให้สอดคล้องกับการเปลี่ยนแปลงทางกฎหมาย และสภาวะทางสังคมที่เปลี่ยนแปลงไป การติดตามประเมินผล ให้ฝ่ายบริหารทั่วไป จัดทำข้อมูลสถิติการรับของขวัญหรือประโยชน์อื่นใด พร้อมทั้งปัญหาอุปสรรค แนวทางการแก้ไขแล้วรายงานให้ผู้อำนวยการโรงพยาบาลศรีณรงค์  จังหวัดสุรินทร์ ทราบ ทุกไตรมาส หน่วยงานรับผิดชอบ ฝ่ายบริหารงานทั่วไป เป็นผู้รับผิดชอบในการรับแบบรายงานฯ ตามมาตรการป้องกันการรับสินบน และรายงานข้อมูลให้ผู้อำนวยการโรงพยาบาลศรีณรงค์  จังหวัดสุรินทร์ ทราบ

จึงประกาศเพื่อทราบโดยทั่วกัน

ประกาศ   ณ   วันที่      เดือน   ธันวาคม  พ.ศ.  ๒๕๖๒


(นายวุฒิชัย  แป้นทอง)
ผู้อำนวยการโรงพยาบาลศรีณรงค์

